

Μαρούσι, …../…../2014

Αρ.Πρωτ.:

Τμήμα :Επιδημιολογικής Επιτήρησης & Παρέμβασης

Γραφείο : Νοσημάτων που Μεταδίδονται με Διαβιβαστές

Πληροφορίες : Δ. Περβανίδου, Κ. Λιόνα

Διεύθυνση : Αγράφων 3-5

Ταχ. Κώδ. :15123

Τηλέφωνο : 210-8899052, 098

FAX : 210-8818868

**ΠΡΟΣ:**

**Όλα τα Νοσοκομεία (όπως ο Πίνακας Αποδεκτών)**

**1. Διοικητή Νοσοκομείου**

**2. Διευθυντή Ιατρικής Υπηρεσίας**

**3. Πρόεδρο Επιτροπής Νοσοκομειακών Λοιμώξεων**

**Θέμα: «Διάγνωση και αντιμετώπιση κρουσμάτων ελονοσίας»**

Αξιότιμοι συνάδελφοι,

Τα τελευταία πέντε έτη (2009-2013) εμφανίστηκαν στην Ελλάδα περιστατικά ελονοσίας από ***Plasmodium vivax* με ενδείξεις εγχώριας μετάδοσης**, δηλαδή κρούσματα που δεν ανέφεραν ιστορικό ταξιδίου σε ενδημικές για την ελονοσία χώρες (7 κρούσματα το 2009, 4 κρούσματα το 2010, 42 κρούσματα το 2011, 20 κρούσματα το 2012 και 3 κρούσματα το 2013). Tο ενδεχόμενο επανεγκατάστασης της ελονοσίας σε ευάλωτες περιοχές της χώρας είναι υπαρκτό, όπου υπάρχουν αφενός ο κατάλληλος διαβιβαστής και αφετέρου ασθενείς με ελονοσία που μεταδίδουν το παράσιτο στα κουνούπια.

Θα θέλαμε να τονίσουμε εκ νέου την τεράστια σημασία της **έγκαιρης διάγνωσης** και **κατάλληλης θεραπείας** των κρουσμάτων ελονοσίας για την πρόληψη της επανεγκατάστασής της στη χώρα.

Ως εκ τούτου, θα θέλαμε να σας υπενθυμίσουμε τα εξής:

**Με στόχο την έγκαιρη διάγνωση:**

* Η ελονοσία θα πρέπει να λαμβάνεται υπόψη στη διαφορική σας διάγνωση σε κάθε περιστατικό με **συμβατή κλινική εικόνα** (εικόνα γριπώδους συνδρομής, εμπύρετο ή/και γενική αδιαθεσία, που πιθανά συνοδεύονται από ρίγη, εφιδρώσεις, μυαλγίες, κεφαλαλγία, ναυτία, έμετο, διάρροιες, βήχα) ή με ιστορικό εμπύρετου (που δεν μπορεί να αποδοθεί σε άλλη προφανή αιτία) κατά τον τελευταίο μήνα, ιδίως εάν συνυπάρχει θρομβοπενία ή/και αναιμία ή/και σπληνομεγαλία, που αφορά:
  1. σε **αλλοδαπό από ενδημική χώρα** (π.χ. από Πακιστάν, Αφγανιστάν, Μπαγκλαντές, Ινδία, υποσαχάρια Αφρική), ή
  2. σε Έλληνα ή αλλοδαπό από μη ενδημική χώρα, ιδίως **εάν διαμένει ή έχει ταξιδέψει - τα τελευταία πέντε χρόνια** - **σε ενδημική χώρα ή σε μία από τις περιοχές όπου έχει καταγραφεί τοπική μετάδοση της νόσου στη χώρα μας**, ή
  3. σε κάθε περιστατικό με συμβατή κλινική εικόνα που δεν μπορεί να αποδοθεί σε άλλο αίτιο, ανεξαρτήτως λοιπών παραγόντων κινδύνου.

**Η κλινική εικόνα της ελονοσίας δεν είναι ειδική και η νόσος μπορεί να εκδηλωθεί ως γριπώδης συνδρομή.** Ασθενείς με ελονοσία από ενδημικές χώρες μπορεί να έχουν **πολύ ήπια συμπτωματολογία** (λόγω μερικής ανοσίας).

* **Σε όλα τα ύποπτα κρούσματα ελονοσίας** **είναι απαραίτητη η άμεση μικροσκοπική εξέταση** στο πλησιέστερο εργαστήριο με δυνατότητα διάγνωσης.
* Σε ύποπτα κρούσματα, όταν δεν υπάρχει η δυνατότητα έγκυρης διάγνωσης σε τοπικό επίπεδο, καθώς και στα εργαστηριακά επιβεβαιωμένα κρούσματα ελονοσίας (για περαιτέρω τυποποίηση), συστήνουμε την **άμεση αποστολή δειγμάτων** (ολικού αίματος και του αρχικού επιχρίσματος αίματος) σε ένα από τα παρακάτω εργαστήρια αναφοράς, κατόπιν επικοινωνίας με αυτά:

1. Τομέας Παρασιτολογίας, Εντομολογίας και Τροπικών Νοσημάτων, Εθνική Σχολή Δημόσιας Υγείας, τηλ. 213 2010317, 213 2010318, 213 2010328
2. Εργαστήριο Μικροβιολογίας, Ιατρική Σχολή Αθηνών, τηλ. 210 7462140, 210 7462011, 210 7462133.
3. Ειδικά για την Περιφέρεια Κρήτης: Περιφερειακό Εργαστήριο Δημόσιας Υγείας Κρήτης, Βούτες, Ηράκλειο Κρήτης, τηλ. 2810 394741, 2810 394624, 2810 394743.

Το ΚΕ.ΕΛ.Π.ΝΟ. έχει προμηθεύσει τις πλησιέστερες Μονάδες Υγείας (Νοσοκομεία, Κέντρα Υγείας) στις περιοχές όπου καταγράφηκαν εγχώρια κρούσματα ελονοσίας με **Δοκιμασίες ταχείας διάγνωσης ελονοσίας**. Ως εκ τούτου, ύποπτα κρούσματα μπορούν να παραπέμπονται για αρχικό εργαστηριακό έλεγχο σε αυτές τις Μονάδες Υγείας.

* **Μία μεμονωμένη αρνητική μικροσκοπική εξέταση (ή Δοκιμασία ταχείας διάγνωσης ελονοσίας) δεν αποκλείει τη διάγνωση της ελονοσίας**. Σε ύποπτα κρούσματα, η μικροσκοπική εξέταση επιχρίσματος αίματος (ή και η Δοκιμασία ταχείας διάγνωσης ελονοσίας) θα πρέπει να επαναλαμβάνεται κάθε 8 - 12 ώρες για 2 - 3 συνεχείς ημέρες, ιδανικά επί εμπυρέτου ή ρίγους (θα πρέπει να ελεγχθούν όσο το δυνατόν περισσότερα δείγματα αίματος - τουλάχιστοντρία).

**Με στόχο τη ριζική θεραπεία:**

Η ελονοσία γενικά θεωρείται επείγουσα κατάσταση για τη δημόσια υγεία, ενώ η ελονοσία (ειδικά από *P.falciparum*) θεωρείται ιατρικό επείγον. Αναλυτικές κατευθυντήριες οδηγίες για τη θεραπεία της ελονοσίας είναι αναρτημένες στην ιστοσελίδα του ΚΕ.ΕΛ.Π.ΝΟ. ([www.keelpno.gr](http://www.keelpno.gr)).

**Για τη μη επιπεπλεγμένη ελονοσία από *P.vivax*:**

* **Θεραπευτικό σχήμα Α’ επιλογής** είναι ο συνδυασμός **χλωροκίνης** ΚΑΙ **πριμακίνης**. Η χορήγηση πριμακίνης είναι απαραίτητη για την εκρίζωση των υπνοζωιτών, που παραμένουν στο ήπαρ και ευθύνονται για τις υποτροπές της νόσου.
* **Πριν από τη χορήγηση πριμακίνης θα πρέπει πάντα να γίνεται έλεγχος επάρκειας ενζύμου G6PD**: η χορήγηση πριμακίνης απαγορεύεται σε μέτρια ή σοβαρή έλλειψη ενζύμου, ενώ σε ήπια έλλειψη ενζύμου χορηγείται εναλλακτικό σχήμα πριμακίνης (βλ. κατευθυντήριες οδηγίες για τη θεραπεία της ελονοσίας του ΚΕ.ΕΛ.Π.ΝΟ.).
* Η πριμακίνη δεν κυκλοφορεί στα φαρμακεία και η προμήθειά της γίνεται από το φαρμακείο του νοσοκομείου απευθείας από την ΙΦΕΤ ΑΕ. Εάν η Μονάδα Υγείας στην οποία εργάζεσθε δεν μπορεί να σας προμηθεύσει άμεσα με πριμακίνη, μπορείτε να επικοινωνήσετε με το ΚΕ.ΕΛ.Π.ΝΟ. (210 5212054, 210 8899052), ώστε να σας αποσταλεί το συγκεκριμένο φάρμακο.

Τα προηγούμενα έτη διαπιστώθηκε ότι υπάρχει έλλειψη βασικών ανθελονοσιακών φαρμάκων σε νοσοκομεία. Καθώς η έγκαιρη έναρξη ανθελονοσιακής αγωγής είναι συχνά καθοριστικής σημασίας, τόσο για την πρόγνωση του ασθενούς όσο και για την προστασία της δημόσιας υγείας, θα πρέπει να εξασφαλισθεί η προμήθεια **και ύπαρξη βασικών ανθελονοσιακών φαρμάκων, ανά πάσα στιγμή, στο φαρμακείο του κάθε νοσοκομείου**.

Επιπλέον, θα θέλαμε να σας ενημερώσουμε ότι το ΚΕ.ΕΛ.Π.ΝΟ. έχει προμηθευθεί (σε περιορισμένη ποσότητα) Αρτεσουνικό Οξύ για παρεντερική χορήγηση, το οποίο μπορεί να σας αποστείλει για τη θεραπεία κρούσματος επιπλεγμένης ελονοσίας (210 5212054, 210 8899052).

Λόγω της ανάγκης διασφάλισης της δημόσιας υγείας, συνιστούμε να καταβάλετε κάθε προσπάθεια ώστε να εξασφαλίζεται η **ελεύθερη πρόσβαση ανασφάλιστων ασθενών** **με ελονοσία** (π.χ. μεταναστών χωρίς νομιμοποιητικά έγγραφα) **στις υπηρεσίες υγείας**, για διάγνωση, περίθαλψη και θεραπεία. Είναι, επίσης, σημαντικό να κρατούνται, στην εισαγωγή των ασθενών, **στοιχεία επικοινωνίας** (τηλέφωνο, διεύθυνση), προκειμένου να μπορούν να εντοπισθούν, εάν προκύψει ανάγκη.

Η ελονοσία αποτελεί υποχρεωτικώς δηλούμενο νόσημα και κάθε εργαστηριακά επιβεβαιωμένο κρούσμα θα πρέπει **να δηλώνεται άμεσα** (εντός 24ώρου από τη διάγνωση) στο ΚΕ.ΕΛ.Π.ΝΟ..

**Η δική σας ευαισθητοποίηση και συμμετοχή στην πρώιμη διάγνωση και ολοκληρωμένη θεραπεία των κρουσμάτων θεωρείται καθοριστικής σημασίας για την αποτελεσματική αντιμετώπιση αυτού του μείζονος προβλήματος δημόσιας υγείας που επανεμφανίστηκε στη χώρα μας.**

Mε στόχο την πληρέστερη ενημέρωσή σας, επισυνάπτουμε:

1. Ετήσια έκθεση επιδημιολογικής επιτήρησης ελονοσίας, 2013
2. Ενημερωτικό υλικό για την ελονοσία (2 έγγραφα: «Ενημέρωση επαγγελματιών υγείας για την ελονοσία, Μάιος 2014», «Ελονοσία – Νέος αλγόριθμος για αρχική αξιολόγηση και αντιμετώπιση ενηλίκων στην Ελλάδα»)
3. Νέες κατευθυντήριες οδηγίες για τη θεραπεία της ελονοσίας
4. Νέο Δελτίο Δήλωσης ελονοσίας

Μπορείτε να βρείτε όλο το σχετικό ενημερωτικό υλικό για την ελονοσία στην ιστοσελίδα του ΚΕ.ΕΛ.Π.ΝΟ. ([www.keelpno.gr](http://www.keelpno.gr)).

Είμαστε στη διάθεσή σας για οποιαδήποτε πληροφορία.

**Με εκτίμηση,**

|  |  |
| --- | --- |
| **Η Πρόεδρος Δ.Σ. του ΚΕΕΛΠΝΟ**  .  **Καθ. Τζ. Κουρέα - Κρεμαστινού** |  |

**Συνημμένα:** Πέντε (5) έγγραφα

**Κοινοποίηση:**

1. Υφυπουργό Υγείας, κα Κ. Παπακώστα - Σιδηροπούλου
2. Γεν. Γραμματέα Δημόσιας Υγείας, κα Χ. Παπανικολάου
3. Γεν. Δ/νση Δημόσιας Υγείας, υπόψη κας Κύρλεση
4. Διεύθυνση Δημόσιας Υγιεινής, υπόψη Προϊσταμένου κ. Κ. Σύρρου
5. Διοικητές Υγειονομικών Περιφερειών
6. Γενική Διεύθυνση Δημόσιας Υγείας & Κοινωνικής Μέριμνας Περιφέρειας Αττικής
7. Γενική Διεύθυνση Δημόσιας Υγείας & Κοινωνικής Μέριμνας Περιφέρειας Στερεάς Ελλάδας
8. Γενική Διεύθυνση Δημόσιας Υγείας & Κοινωνικής Μέριμνας Περιφέρειας Δυτικής Ελλάδας
9. Γενική Διεύθυνση Δημόσιας Υγείας & Κοινωνικής Μέριμνας Περιφέρειας Πελοποννήσου
10. Γενική Διεύθυνση Δημόσιας Υγείας & Κοινωνικής Μέριμνας Περιφέρειας Ηπείρου
11. Γενική Διεύθυνση Δημόσιας Υγείας & Κοινωνικής Μέριμνας Περιφέρειας Θεσσαλίας
12. Γενική Διεύθυνση Δημόσιας Υγείας & Κοινωνικής Μέριμνας Περιφέρειας Δυτικής Μακεδονίας
13. Γενική Διεύθυνση Δημόσιας Υγείας & Κοινωνικής Μέριμνας Περιφέρειας Κεντρικής Μακεδονίας
14. Γενική Διεύθυνση Δημόσιας Υγείας & Κοινωνικής Μέριμνας Περιφέρειας Ανατολικής Μακεδονίας – Θράκης
15. Γενική Διεύθυνση Δημόσιας Υγείας & Κοινωνικής Μέριμνας Περιφέρειας Βορείου Αιγαίου
16. Γενική Διεύθυνση Δημόσιας Υγείας & Κοινωνικής Μέριμνας Περιφέρειας Νοτίου Αιγαίου
17. Γενική Διεύθυνση Δημόσιας Υγείας & Κοινωνικής Μέριμνας Περιφέρειας Ιονίων Νήσων
18. Γενική Διεύθυνση Δημόσιας Υγείας & Κοινωνικής Μέριμνας Περιφέρειας Κρήτης
19. Πρόεδρο Πανελληνίου Ιατρικού Συλλόγου

**Εσωτερική Διανομή:**

1. Γραφείο Προέδρου
2. Γραφείο Διευθυντή
3. Τμήμα Επιδημιολογικής Επιτήρησης και Παρέμβασης
4. Γραφείο Νοσημάτων που Μεταδίδονται με Διαβιβαστές

**ΠΙΝΑΚΑΣ ΑΠΟΔΕΚΤΩΝ**

**1η ΥΠΕ ΑΤΤΙΚΗΣ**

1. Γ.Ν.Α. «Ο ΕΥΑΓΓΕΛΙΣΜΟΣ» - ΟΦΘΑΛΜΙΑΤΡΕΙΟ ΑΘΗΝΩΝ – ΠΟΛΥΚΛΙΝΙΚΗ

2. Γ.Ν. ΠΑΙΔΩΝ ΑΘΗΝΩΝ «Η ΑΓΙΑ ΣΟΦΙΑ» - ΠΑΙΔΩΝ ΠΕΝΤΕΛΗΣ

3. Γ.Ν. ΑΘΗΝΩΝ «ΛΑΪΚΟ»

4. Γ.Ν. ΑΘΗΝΩΝ «ΙΠΠΟΚΡΑΤΕΙΟ»

5. Γ.Ν. «ΕΛΕΝΑ ΒΕΝΙΖΕΛΟΥ – ΑΛΕΞΑΝΔΡΑ»

6. Γ.Ν. Ν. ΙΩΝΙΑΣ «ΚΩΝΣΤΑΝΤΟΠΟΥΛΕΙΟ» - ΠΑΤΗΣΙΩΝ

7. Γ.Ν. ΑΘΗΝΩΝ «Η ΕΛΠΙΣ»

8. ΝΟΣΟΚΟΜΕΙΟ ΘΕΙΑΣ ΠΡΟΝΟΙΑΣ «Η ΠΑΜΜΑΚΑΡΙΣΤΟΣ»

9. ΝΟΣΟΚΟΜΕΙΟ ΑΦΡΟΔΙΣΙΩΝ & ΔΕΡΜΑΤΙΚΩΝ ΝΟΣΩΝ ΑΘΗΝΑΣ «ΑΝΔΡΕΑΣ ΣΥΓΓΡΟΣ»

10. Γ.Ν. ΑΘΗΝΩΝ Ε.Ε.Σ. «ΚΟΡΓΙΑΛΕΝΕΙΟ – ΜΠΕΝΑΚΕΙΟ»

11. Γ.Ν. ΠΑΙΔΩΝ ΑΘΗΝΩΝ «ΠΑΝ. & ΑΓΛΑΪΑΣ ΚΥΡΙΑΚΟΥ»

12. Γ.Ν.Α. «ΚΑΤ» - ΕΘΝΙΚΟ ΚΕΝΤΡΟ ΑΠΟΚΑΤΑΣΤΑΣΗΣ

13. ΑΝΤΙΚΑΡΚΙΝΙΚΟ – ΟΓΚΟΛΟΓΙΚΟ ΝΟΣΟΚΟΜΕΙΟ ΑΘΗΝΩΝ «Ο ΑΓΙΟΣ ΣΑΒΒΑΣ»

14. Γ.Ν. ΝΟΣΗΜΑΤΩΝ ΘΩΡΑΚΟΣ ΑΘΗΝΩΝ «Η ΣΩΤΗΡΙΑ»

15. Γ.Ν.Α. «ΣΙΣΜΑΝΟΓΛΕΙΟ – ΑΜ. ΦΛΕΜΙΓΚ»

16. Γ.Ν. ΑΘΗΝΩΝ «Γ. ΓΕΝΝΗΜΑΤΑΣ»

17. Γ.Ο.Ν.Κ. «ΟΙ ΑΓΙΟΙ ΑΝΑΡΓΥΡΟΙ»

18. ΠΑΘΟΛΟΓΙΚΟ ΝΟΣΟΚΟΜΕΙΟ ΑΘΗΝΩΝ ΣΠΗΛΙΟΠΟΥΛΕΙΟ «Η ΑΓΙΑ ΕΛΕΝΗ»

19. ΑΡΕΤΑΙΕΙΟ ΝΟΣΟΚΟΜΕΙΟ

20. ΑΙΓΙΝΗΤΕΙΟ ΝΟΣΟΚΟΜΕΙΟ

**2η ΥΠΕ ΠΕΙΡΑΙΩΣ & ΑΙΓΑΙΟΥ**

1. Γ.Ν. ΝΙΚΑΙΑΣ «ΑΓ. ΠΑΝΤΕΛΕΗΜΩΝ» - Γ.Ν. ΔΥΤ. ΑΤΤΙΚΗΣ «ΑΓΙΑ ΒΑΡΒΑΡΑ»

2. Γ.Ν. ΠΕΙΡΑΙΑ «ΤΖΑΝΕΙΟ»

3. Γ.Ν. ΕΛΕΥΣΙΝΑΣ «ΘΡΙΑΣΙΟ»

4. ΕΙΔΙΚΟ ΑΝΤΙΚΑΡΚΙΝΙΚΟ ΝΟΣΟΚΟΜΕΙΟ ΠΕΙΡΑΙΑ «ΜΕΤΑΞΑ»

5. Π.Γ.Ν. ΑΤΤΙΚΟΝ

6. Γ.Ν. «ΑΣΚΛΗΠΙΕΙΟ» ΒΟΥΛΑΣ

7. ΩΝΑΣΕΙΟ ΚΑΡΔΙΟΧΕΙΡΟΥΡΓΙΚΟ ΚΕΝΤΡΟ

8. ΨΝΑ «ΔΡΟΜΟΚΑΪΤΕΙΟ»

9. ΨΝΑ

10. Γ.Ν. ΡΟΔΟΥ «ΑΝ. ΠΑΠΑΝΔΡΕΟΥ» - Γ.Ν. – ΚΥ ΚΩ – Γ.Ν. – ΚΥ ΚΑΛΥΜΝΟΥ «ΤΟ ΒΟΥΒΑΛΕΙΟ»

11. Γ.Ν. ΜΥΤΙΛΗΝΗΣ «ΒΟΣΤΑΝΕΙΟ» - Γ.Ν. – ΚΥ ΛΗΜΝΟΥ

12. Γ.Ν. ΣΥΡΟΥ «ΒΑΡΔΑΚΕΙΟ & ΠΡΩΪΟ» - Γ.Ν. – ΚΥ ΝΑΞΟΥ

13. Γ.Ν. ΣΑΜΟΥ «ΑΓΙΟΣ ΠΑΝΤΕΛΕΗΜΩΝ» - Γ.Ν. – ΚΥ ΙΚΑΡΙΑΣ

14. Γ.Ν. – ΚΥ ΚΥΘΗΡΩΝ «ΤΡΙΦΥΛΛΕΙΟ»

15. ΚΡΑΤΙΚΟ ΘΕΡΑΠΕΥΤΗΡΙΟ – ΚΥ ΛΕΡΟΥ

16. Γ.Ν. ΧΙΟΥ «ΣΚΥΛΙΤΣΕΙΟ»

**3η ΥΠΕ ΜΑΚΕΔΟΝΙΑΣ**

1. Γ.Ν.Θ. «Γ. ΠΑΠΑΝΙΚΟΛΑΟΥ» (Γ.Ν.Θ. «Γ. ΠΑΠΑΝΙΚΟΛΑΟΥ» + ΨΝ ΘΕΣΣΑΛΟΝΙΚΗΣ)

2. Γ.Ν.Θ. «Γ. ΓΕΝΝΗΜΑΤΑΣ – Ο ΑΓΙΟΣ ΔΗΜΗΤΡΙΟΣ»

3. Γ.Ν. ΚΑΤΕΡΙΝΗΣ (+ ΠΕΤΡΑ ΟΛΥΜΠΟΥ)

4. Γ.Ν. «ΜΑΜΑΤΣΕΙΟ» - «ΜΠΟΔΟΣΑΚΕΙΟ» (Γ.Ν. ΚΟΖΑΝΗΣ «ΜΑΜΑΤΖΕΙΟ» + Γ.Ν. ΠΤΟΛΕΜΑΪΔΑΣ «ΜΠΟΔΟΣΑΚΕΙΟ»)

5. Γ.Ν. ΗΜΑΘΙΑΣ (Γ.Ν. ΒΕΡΟΙΑΣ + Γ.Ν. ΝΑΟΥΣΑΣ)

6. Γ.Ν. ΠΕΛΛΑΣ (Γ.Ν. ΓΙΑΝΝΙΤΣΩΝ + Γ.Ν. ΕΔΕΣΣΑΣ)

7. Γ.Ν.Θ. «ΠΑΠΑΓΕΩΡΓΙΟΥ»

8. Γ.Ν. ΓΡΕΒΕΝΩΝ

9. Γ.Ν. ΚΑΣΤΟΡΙΑΣ

10. Γ.Ν. ΦΛΩΡΙΝΑΣ «ΕΛΕΝΗ Θ. ΔΗΜΗΤΡΙΟΥ»

**4η ΥΠΕ ΜΑΚΕΔΟΝΙΑΣ & ΘΡΑΚΗΣ**

1. Γ.Ν.Θ. «ΙΠΠΟΚΡΑΤΕΙΟ» (Γ.Ν.Θ. «ΙΠΠΟΚΡΑΤΕΙΟ» + ΝΟΣΟΚΟΜΕΙΟ ΑΦΡΟΔΙΣΙΩΝ & ΔΕΡΜΑΤΙΚΩΝ ΝΟΣΩΝ ΘΕΣ/ΝΙΚΗΣ)

2. Π.Γ.Ν. ΑΛΕΞΑΝΔΡΟΥΠΟΛΗΣ (+ Γ.Ν. ΔΙΔΥΜΟΤΕΙΧΟΥ)

3. Γ.Ν. ΚΙΛΚΙΣ (Γ.Ν. ΚΙΛΚΙΣ + Γ.Ν. – ΚΥ ΓΟΥΜΕΝΙΣΣΑΣ)

4. Γ.Ν.Θ. «ΑΓΙΟΣ ΠΑΥΛΟΣ»

5. Π.Γ.Ν.Θ. «ΑΧΕΠΑ»

6. ΑΝΤΙΚΑΡΚΙΝΙΚΟ ΝΟΣΟΚΟΜΕΙΟ ΘΕΣΣΑΛΟΝΙΚΗΣ «ΘΕΑΓΕΝΕΙΟ»

7. Γ.Ν. ΧΑΛΚΙΔΙΚΗΣ

8. Γ.Ν. ΣΕΡΡΩΝ

9. Γ.Ν. ΚΑΒΑΛΑΣ

10. Γ.Ν. ΔΡΑΜΑΣ

11. Γ.Ν. ΞΑΝΘΗΣ

12. Γ.Ν. ΚΟΜΟΤΗΝΗΣ «ΣΙΣΜΑΝΟΓΛΕΙΟ»

13. ΝΟΣΟΚΟΜΕΙΟ ΕΙΔΙΚΩΝ ΠΑΘΗΣΕΩΝ ΘΕΣΣΑΛΟΝΙΚΗΣ

**5η ΥΠΕ ΘΕΣΣΑΛΙΑΣ & ΣΤΕΡΕΑΣ ΕΛΛΑΔΑΣ**

1. Π.Γ.Ν. ΛΑΡΙΣΑΣ – Γ.Ν. ΛΑΡΙΣΑΣ «ΚΟΥΤΛΙΜΠΑΝΕΙΟ & ΤΡΙΑΝΤΑΦΥΛΛΕΙΟ»

2. Γ.Ν. ΛΙΒΑΔΕΙΑΣ – Γ.Ν. ΘΗΒΩΝ

3. Γ.Ν. ΧΑΛΚΙΔΑΣ – Γ.Ν. – ΚΥ ΚΑΡΥΣΤΟΥ – Γ.Ν. – ΚΥ ΚΥΜΗΣ

4. Γ.Ν. ΒΟΛΟΥ

5. Γ.Ν. ΚΑΡΔΙΤΣΑΣ

6. Γ.Ν. ΤΡΙΚΑΛΩΝ

7. Γ.Ν. ΛΑΜΙΑΣ

8. Γ.Ν. ΑΜΦΙΣΣΑΣ

9. Γ.Ν. ΚΑΡΠΕΝΗΣΙΟΥ

**6η ΥΠΕ ΠΕΛΟΠΟΝΝΗΣΟΥ, ΙΟΝΙΩΝ ΝΗΣΩΝ, ΗΠΕΙΡΟΥ & ΔΥΤΙΚΗΣ ΕΛΛΑΔΑΣ**

1. Γ.Ν. ΠΑΤΡΩΝ (Γ.Ν. ΠΑΤΡΩΝ «ΑΓΙΟΣ ΑΝΔΡΕΑΣ + ΝΟΣΟΚΟΜΕΙΟ ΝΟΣΗΜΑΤΩΝ ΘΩΡΑΚΟΣ ΝΔ ΕΛΛΑΔΑΣ «Ο ΑΓΙΟΣ ΛΟΥΚΑΣ)

2. Γ.Ν. ΑΝΑΤΟΛΙΚΗΣ ΑΧΑΪΑΣ (Γ.Ν. ΑΙΓΙΟΥ + Γ.Ν. – ΚΥ ΚΑΛΑΒΡΥΤΩΝ)

3. Π.Γ.Ν. ΠΑΤΡΩΝ

4. Γ.Ν. ΠΑΙΔΩΝ ΠΑΤΡΩΝ «ΚΑΡΑΜΑΝΔΑΝΕΙΟ»

5. Γ.Ν. ΜΕΣΣΗΝΙΑΣ (Γ.Ν. ΚΑΛΑΜΑΤΑΣ + Γ.Ν. – ΚΥ ΚΥΠΑΡΙΣΣΙΑΣ)

6. Γ.Ν. ΛΑΚΩΝΙΑΣ (Γ.Ν. ΣΠΑΡΤΗΣ «ΙΩΑΝΝΟΥ & ΑΙΚ. ΓΡΗΓΟΡΙΟΥ» + Γ.Ν. – ΚΥ ΜΟΛΑΩΝ)

7. Γ.Π.Ν. ΤΡΙΠΟΛΗΣ «Η ΕΥΑΓΓΕΛΙΣΤΡΙΑ» (+ ΨΝ ΤΡΙΠΟΛΗΣ)

8. Γ.Ν. ΗΛΕΙΑΣ (Γ.Ν. ΠΥΡΓΟΥ + Γ.Ν. ΑΜΑΛΙΑΔΑΣ + Γ.Ν. – ΚΥ ΚΡΕΣΤΕΝΩΝ)

9. Γ.Ν. ΑΡΓΟΛΙΔΑΣ (Γ.Ν. ΑΡΓΟΥΣ + Γ.Ν. ΝΑΥΠΛΙΟΥ)

10. Γ.Ν. ΑΙΤΩΛΟΑΚΑΡΝΑΝΙΑΣ (Γ.Ν. ΑΓΡΙΝΙΟΥ + Γ.Ν. ΜΕΣΟΛΟΓΓΙΟΥ «ΧΑΤΖΗΚΩΣΤΑ»)

11. Γ.Ν. ΚΕΡΚΥΡΑΣ (+ ΨΝ ΚΕΡΚΥΡΑΣ)

12. Γ.Ν. ΚΕΦΑΛΛΗΝΙΑΣ (Γ.Ν. ΚΕΦΑΛΛΗΝΙΑΣ + Γ.Ν. ΛΗΞΟΥΡΙΟΥ «ΜΑΝΤΖΑΒΙΝΑΤΕΙΟ»)

13. Π.Γ.Ν. ΙΩΑΝΝΙΝΩΝ

14. Γ.Ν. ΙΩΑΝΝΙΝΩΝ «Γ. ΧΑΤΖΗΚΩΣΤΑ»

15. Γ.Ν. ΑΡΤΑΣ

16. Γ.Ν. ΖΑΚΥΝΘΟΥ «ΑΓΙΟΣ ΔΙΟΝΥΣΙΟΣ»

17. Γ.Ν. ΚΟΡΙΝΘΟΥ

18. Γ.Ν. ΛΕΥΚΑΔΑΣ

19. Γ.Ν. ΠΡΕΒΕΖΑΣ

20. Γ.Ν. – ΚΥ ΦΙΛΙΑΤΩΝ

**7η ΥΠΕ ΚΡΗΤΗΣ**

1. Π.Γ.Ν. ΗΡΑΚΛΕΙΟΥ – Γ.Ν. ΗΡΑΚΛΕΙΟΥ «ΒΕΝΙΖΕΛΕΙΟ – ΠΑΝΑΝΕΙΟ»

2. Γ.Ν. ΧΑΝΙΩΝ (ΘΕΡΑΠΕΥΤΗΡΙΟ ΨΥΧΙΑΤΡΙΚΩΝ ΠΑΘΗΣΕΩΝ ΧΑΝΙΩΝ)

3. Γ.Ν. ΑΓΙΟΥ ΝΙΚΟΛΑΟΥ – Γ.Ν. – ΚΥ ΙΕΡΑΠΕΤΡΑΣ – Γ.Ν. – ΚΥ ΣΗΤΕΙΑΣ – Γ.Ν. – ΚΥ ΝΕΑΠΟΛΕΩΣ

4. Γ.Ν. ΡΕΘΥΜΝΟΥ

**ΙΔΙΩΤΙΚΑ ΝΟΣΟΚΟΜΕΙΑ**

1. ΕΡΡΙΚΟΣ ΝΤΥΝΑΝ

2. EUROMEDICA ΑΘΗΝΑΙΟΝ

3. ΚΛΙΝΙΚΗ «ΚΥΑΝΟΥΣ ΣΤΑΥΡΟΣ»

4. ΔΙΑΓΝΩΣΤΙΚΟ & ΘΕΡΑΠΕΥΤΙΚΟ ΚΕΝΤΡΟ ΑΘΗΝΩΝ «ΥΓΕΙΑ» Α.Ε.

5. ΝΕΟ ΑΘΗΝΑΙΟΝ MD HOSPITAL

6. ΑΘΗΝΑΪΚΗ ΚΛΙΝΙΚΗ ΑΘΗΝΩΝ

7. ΝΟΣΟΚΟΜΕΙΟ ΠΑΙΔΩΝ «ΕΥΡΩΚΛΙΝΙΚΗ»

8. ΘΕΡΑΠΕΥΤΗΡΙΟ ΚΥΨΕΛΗΣ ΑΘΗΝΩΝ

9. ΚΕΝΤΡΙΚΗ ΚΛΙΝΙΚΗ ΑΘΗΝΩΝ

10. ΕΥΓΕΝΙΔΕΙΟ ΘΕΡΑΠΕΥΤΗΡΙΟ

11. DOCTORS HOSPITAL – ΓΕΝΙΚΗ ΚΛΙΝΙΚΗ «ΙΠΠΟΚΡΑΤΗΣ»

12. ΚΛΙΝΚΗ «ΠΑΝΤΟΚΡΑΤΩΡ ΑΘΗΝΩΝ»

13. ΚΛΙΝΙΚΗ «ΛΕΥΚΟΣ ΣΤΑΥΡΟΣ» ΑΘΗΝΩΝ

14. ΙΑΤΡΙΚΟ ΑΘΗΝΩΝ Α.Ε. – ΚΛΙΝΙΚΗ ΨΥΧΙΚΟΥ

15. ΑΤΤΙΚΟ ΘΕΡΑΠΕΥΤΗΡΙΟ

16. ΙΑΤΡΙΚΟ ΚΕΝΤΡΟ ΑΘΗΝΩΝ Α.Ε. – ΚΛΙΝΙΚΗ ΑΜΑΡΟΥΣΙΟΥ

17. ΜΑΙΕΥΤΗΡΙΟ «ΛΗΤΩ»

18. «ΙΑΣΩ» Α.Ε.

19. «ΜΗΤΕΡΑ» Α.Ε.

20. ΤΥΠΕΤ – «ΥΓΕΙΑΣ ΜΕΛΑΘΡΟΝ»

21. ΚΛΙΝΙΚΗ ΓΡΗΓΟΡΙΑΔΗ – ΘΕΡΑΠΕΥΤΗΡΙΟ «ΣΩΤΗΡ» Α.Ε.

22. ΙΑΤΡΙΚΟ ΑΘΗΝΩΝ Α.Ε. – ΚΛΙΝΙΚΗ Π. ΦΑΛΗΡΟΥ

23. ΕΥΡΩΚΛΙΝΙΚΗ ΑΘΗΝΩΝ Α.Ε.

24. ΝΟΣΟΚΟΜΕΙΟ «METROPOLITAN»

25. ΒΟΥΓΙΟΥΚΛΑΚΕΙΟ ΔΙΑΓΝΩΣΤΙΚΟ & ΘΕΡΑΠΕΥΤΙΚΟ ΚΕΝΤΡΟ

26. «ΙΑΣΩ GENERAL» Α.Ε.

27. ΒΙΟΚΛΙΝΙΚΗ ΑΘΗΝΩΝ

28. MEDITERRANEO HOSPITAL

29. ΚΛΙΝΙΚΗ «ΑΓΙΑ ΕΙΡΗΝΗ»

30. ΓΕΝΙΚΗ ΚΛΙΝΙΚΗ «ΤΑΞΙΑΡΧΑΙ»

31. ΙΑΣΙΟ ΘΕΡΑΠΕΥΤΗΡΙΟ – ΓΕΝΙΚΗ ΚΛΙΝΙΚΗ ΚΑΛΛΙΘΕΑΣ

32. ΚΛΙΝΙΚΗ «ΤΙΜΙΟΣ ΣΤΑΥΡΟΣ» ΑΘΗΝΩΝ

33. ΙΑΤΡΙΚΟ ΑΘΗΝΩΝ Α.Ε. – ΚΛΙΝΙΚΗ ΠΕΡΙΣΤΕΡΙΟΥ

34. ΙΑΤΡΙΚΟ ΑΘΗΝΩΝ ΔΑΦΝΗΣ

35. ΒΙΟΚΛΙΝΙΚΗ ΠΕΙΡΑΙΑ

36. ΓΕΝΙΚΗ ΚΛΙΝΙΚΗ «ΑΘΗΝΑ»

37. «ΦΙΛΟΚΤΗΤΗΣ» ΚΕΝΤΡΟ ΑΠΟΘΕΡΑΠΕΙΑΣ & ΑΠΟΚΑΤΑΣΤΑΣΗΣ

38. ΒΙΟΚΛΙΝΙΚΗ ΘΕΣΣΑΛΟΝΙΚΗΣ

39. ΔΙΑΒΑΛΚΑΝΙΚΟ ΙΑΤΡΙΚΟ ΚΕΝΤΡΟ ΘΕΣ/ΝΙΙΚΗΣ

40. ΚΛΙΝΙΚΗ «ΑΓΙΟΣ ΛΟΥΚΑΣ»

41. EUROMEDICA «ΚΥΑΝΟΥΣ ΣΤΑΥΡΟΣ» ΘΕΣ/ΝΙΚΗΣ

42. ΓΕΝΙΚΗ ΚΛΙΝΙΚΗ ΣΑΡΑΦΙΑΝΟΥ

43. EUROMEDICA – ΓΕΝΙΚΗ ΚΛΙΝΙΚΗ ΘΕΣ/ΝΙΚΗΣ

44. «ΙΑΣΩ» ΘΕΣΣΑΛΙΑΣ Α.Ε.

45. EUROMEDICA – ΚΛΙΝΙΚΗ «ΚΥΑΝΟΥΣ ΣΤΑΥΡΟΣ» ΛΑΡΙΣΑΣ

46. ΜΑΙΕΥΤΙΚΗ ΚΛΙΝΙΚΗ «ΙΠΠΟΚΡΑΤΗΣ» ΛΑΡΙΣΑΣ

47. ΘΕΡΑΠΕΥΤΗΡΙΟ «ΑΣΚΛΗΠΙΕΙΟ» ΛΑΡΙΣΑΣ

48. ΜΑΙΕΥΤΙΚΗ ΚΛΙΝΙΚΗ «ΑΚΕΣΩ» ΒΟΛΟΣ

49. ΓΕΝΙΚΗ ΚΛΙΝΙΚΗ «ΑΚΕΣΩ» ΒΟΛΟΣ

50. ΠΑΘΟΛΟΓΙΚΗ ΚΛΙΝΙΚΗ «ΔΗΜΟΣΘΕΝΗ ΒΟΥΒΑΛΟΥΔΗ» ΒΟΛΟΣ

51. EUROMEDICA – ΓΕΝΙΚΗ ΚΛΙΝΙΚΗ «ΖΩΟΔΟΧΟΣ ΠΗΓΗ» ΚΟΖΑΝΗ

52. ΓΕΝΙΚΗ ΚΛΙΝΙΚΗ «ΑΓΙΟΣ ΓΕΩΡΓΙΟΣ» ΕΔΕΣΣΑ

53. ΜΑΙΕΥΤΙΚΗ – ΓΥΝΑΙΚΟΛΟΓΙΚΗ «ΜΗΤΕΡΑ» ΙΩΑΝΝΙΝΑ

54. ΓΕΝΙΚΗ ΚΛΙΝΙΚΗ «ΙΠΠΟΚΡΑΤΕΙΟ ΙΔΡΥΜΑ» ΑΓΡΙΝΙΟ

55. ΘΕΡΑΠΕΥΤΗΡΙΟ «ΟΛΥΜΠΙΟΝ» - ΓΕΝΙΚΗ ΚΛΙΝΙΚΗ ΠΑΤΡΩΝ

56. EUROMEDICA – ΓΕΝΙΚΗ ΚΛΙΝΙΚΗ ΔΩΔΕΚΑΝΗΣΟΥ

57. ΚΛΙΝΙΚΗ «ΜΗΤΕΡΑ» ΑΡΤΑ

58. ΚΛΙΝΙΚΗ «ΛΗΤΩ» ΚΑΒΑΛΑ

59. ΚΛΙΝΙΚΗ «ΘΗΛΕΟΣ ΥΓΕΙΑ» ΓΙΑΝΝΙΤΣΑ

60. ΚΛΙΝΙΚΗ «ΕΛΕΥΘΩ» ΚΑΒΑΛΑ

**ΣΤΡΑΤΙΩΤΙΚΑ ΝΟΣΟΚΟΜΕΙΑ**

1. 251 ΓΕΝΙΚΟ ΝΟΣΟΚΟΜΕΙΟ ΑΕΡΟΠΟΡΙΑΣ

2. 401 ΓΕΝΙΚΟ ΣΤΡΑΤΙΩΤΙΚΟ ΝΟΣΟΚΟΜΕΙΟ ΑΘΗΝΩΝ (ΓΣΝΑ)

3. 404 ΓΕΝΙΚΟ ΣΤΡΑΤΙΩΤΙΚΟ ΝΟΣΟΚΟΜΕΙΟ ΛΑΡΙΣΑΣ

4. 406 ΓΕΝΙΚΟ ΣΤΡΑΤΙΩΤΙΚΟ ΝΟΣΟΚΟΜΕΙΟ ΙΩΑΝΝΙΝΩΝ

5. 412 ΓΕΝΙΚΟ ΣΤΡΑΤΙΩΤΙΚΟ ΝΟΣΟΚΟΜΕΙΟ ΞΑΝΘΗΣ

6. 414 ΣΤΡΑΤΙΩΤΙΚΟ ΝΟΣΟΚΟΜΕΙΟ ΕΙΔΙΚΩΝ ΝΟΣΗΜΑΤΩΝ (ΣΝΕΝ)

7. 417 ΝΟΣΗΛΕΥΤΙΚΟ ΙΔΡΥΜΑ ΜΕΤΟΧΙΚΟΥ ΤΑΜΕΙΟΥ ΣΤΡΑΤΟΥ Ν.Ι.ΜΤΣ

8. 424 ΣΤΡΑΤΙΩΤΙΚΟ ΝΟΣΟΚΟΜΕΙΟ ΕΚΠΑΙΔΕΥΣΕΩΣ

9. 219 ΚΙΝΗΤΟ ΧΕΙΡΟΥΡΓΙΚΟ ΝΟΣΟΚΟΜΕΙΟ ΕΚΣΤΡΑΤΕΙΑΣ (ΚΙΧΝΕ)

10. ΝΑΥΤΙΚΟ ΝΟΣΟΚΟΜΕΙΟ ΑΘΗΝΩΝ

11. ΝΑΥΤΙΚΟ ΝΟΣΟΚΟΜΕΙΟ ΚΡΗΤΗΣ

12. ΝΑΥΤΙΚΟ ΝΟΣΟΚΟΜΕΙΟ ΣΑΛΑΜΙΝΑΣ